সৌদির ধ্বংস দেখে মরতে চেয়েছিলেন মুহান্দিস, ভিডিও ভাইরাল
সৌদি আরব ধ্বংস হয়েছে– এমনটা দেখার পরেই মরতে চেয়েছিলেন মার্কিন হামলায় নিহত ইরাকি পপুলার মবিলাইজেশন ফোর্সেসের (পিএমএফ) উপপ্রধান আবু মাহদি আল-মুহান্দিস।







ইরানি টেলিভিশনে সম্প্রচারের পর সামাজিকমাধ্যমে এমন একটি ভিডিও ভাইরাল হয়েছে।




আল-আরাবিয়া জানিয়েছে, বছর তিনেক আগে মুহান্দিসকে নিয়ে এই প্রামাণ্যচিত্রটি বানিয়েছিল ইরানি সম্প্রচার মাধ্যম। শনিবার সেটি নতুন করে সম্প্রচার করা হয়েছে। এছাড়া ইরানি রাষ্ট্রীয় সংবাদসংস্থা আইআরআইবিতেও সেটি প্রকাশ করা হয়েছে।
বিপ্লবী গার্ডসের ঘনিষ্ঠ ওডব্লিউজে এই প্রামাণ্যচিত্রের প্রযোজন করছে।
ভিডিওতে মোহান্দিসকে দুই ব্যক্তির সঙ্গে কথা বলতে দেখা গেছে। এতে তারা ‘শাহাদত’ নিয়ে আলোচনা করেন। ওই দুই লোক বলছিলেন, ইসরাইল ধ্বংসের পরেই তারা মুহান্দিসকে শহীদ হিসেবে দেখতে চান। এর আগে না।
জবাবে মুহান্দিস বলেন, ইসরাইলের দরকার নেই। সৌদি আরবের ধ্বংস দেখার পর তিনি শহীদ হতে চান।
যুক্তরাষ্ট্র সম্পর্কে জিজ্ঞাসা করলেও তিনি সৌদির প্রতি জোর দিয়ে বলেন, আল্লাহর ইচ্ছায় প্রেসিডেন্ট ট্রাম্পের হাতেই আমেরিকা ধ্বংস হয়ে যাবে।
গত জানুয়ারিতে ভাইরাল হওয়া এক ভিডিওতে দেখা গেছে, ইরানি কমান্ডার কাসেম সোলাইমানির আনুগত্যের প্রতিশ্রুতি দিচ্ছেন মোহান্দিস।
 عاجل : مواقع الحرس الثوري الإيراني نشرت فيديو من ابو مهدي المهندس قبل قليل وهو يتكلم باللغة الفارسية مع صحفيين من قناة تابعة للحرس الثوري يقول المهندس : أتمنى أموت وأرى دمار الرياض والسعودية وليس إسرائيل ، السعودية فقط نريد دمارها . pic.twitter.com/9yXPjetBGR— محمد مجيد الأحوازي (@MohamadAhwaze) January 9, 2020

সৌদি আরব ধ্বংস হয়েছে– এমনটা দেখার পরেই মরতে চেয়েছিলেন মার্কিন হামলায় নিহত ইরাকি পপুলার মবিলাইজেশন ফোর্সেসের (পিএমএফ) উপপ্রধান আবু মাহদি আল-মুহান্দিস।